AIŠKINAMASIS RAŠTAS

Dėl sutikimo pertvarkyti biudžetinę įstaigą Molėtų krašto muziejų į viešąją įstaigą

1. **Parengto tarybos sprendimo projekto tikslai ir uždaviniai:**

Molėtų rajono savivaldybės taryba 2021 m. balandžio 29 d. sprendimu Nr. B1-97 „Dėl Molėtų krašto muziejaus plėtros koncepcijos patvirtinimo“ patvirtino Molėtų krašto muziejaus plėtros koncepciją, o 2021 m. birželio 30 d. sprendimu Nr. B1-165 „Dėl Istorinės atminties puoselėjimo ir muziejinių ekspozicijų 2021**–**2031 metų plėtros programos patvirtinimo“ patvirtino Istorinės atminties puoselėjimo ir muziejinių ekspozicijų 2021**–**2031 metų plėtros programą. Abiejuose dokumentuose numatyta pertvarkyti Molėtų krašto muziejų į viešąją įstaigą. Į viešąją įstaigą Molėtų krašto muziejus pertvarkomas siekiant sudaryti sąlygas muziejaus valdyme dalyvauti socialiniams partneriams bei kuriant įvairesnes galimybes dalyvauti projektinėje veikloje ir plėtoti bendradarbiavimą su rajono nevyriausybinėmis organizacijoms.

Teisės aktai numato galimybę pertvarkyti Molėtų krašto muziejų į viešąją įstaigą, pakeičiant juridinio asmens teisinę formą.

Parengto sprendimo projekto tikslas – sutikti pertvarkyti biudžetinę įstaigą Molėtų krašto muziejų į viešąją įstaigą.

1. **Siūlomos teisinio reguliavimo nuostatos:**

 Šiuo sprendimu siūloma leisti pradėti Molėtų krašto muziejaus teisinės formos pakeitimo procedūras.

1. **Laukiami rezultatai:**

Bus sudarytos sąlygos muziejaus valdyme dalyvauti socialiniams partneriams bei aktyviau dalyvauti projektinėje veikloje ir bendradarbiauti su rajono nevyriausybinėmis organizacijoms.

1. **Lėšų poreikis ir jų šaltiniai:**

Šiam sprendimo projektui įgyvendinti papildomų lėšų nereikės.

1. **Kiti sprendimui priimti reikalingi pagrindimai, skaičiavimai ar paaiškinimai:**